
Ministru kabineta rīkojums Nr. 925
Rīgā 2023. gada 19. decembrī (prot. Nr. 62 108. §)
Par nekustamo īpašumu Viesītes pagastā, Jēkabpils novadā, atsavināšanu militārā poligona "Sēlija" izveidei
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt šādus nekustamos īpašumus, kas nepieciešami militārā poligona "Sēlija" izveidei:
· 1.1. nekustamo īpašumu "Rostnieki" (nekustamā īpašuma kadastra Nr. 5635 003 0011) – zemes vienību (zemes vienības kadastra apzīmējums 5635 003 0011) 15,4 ha platībā – Viesītes pagastā, Jēkabpils novadā;
· 1.2. nekustamo īpašumu "Rostnieki" (nekustamā īpašuma kadastra Nr. 5635 503 0001) – divas būves (būvju kadastra apzīmējumi 5635 003 0011 001 un 5635 003 0011 003) – Viesītes pagastā, Jēkabpils novadā.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2024. gadam paredzētajiem līdzekļiem.

